ผีแดง เปิดบ้านรอหลอน จิ้งจอกสยาม มูรินโญจัด 3 ประสานล่าตาข่าย
ผีแดง แมนเชสเตอร์ ยูไนเต็ด ที่ฟอร์มกำลังฮอตเก็บชัยเรียบวุธ จาก 2 เกมแรก ตั้งเป้าซิวชัยเป็นเกมที่ 3 ติดต่อกัน เมื่อจะเปิดรังโอลด์แทรฟเฟิร์ด ต้อนรับการมาเยือนของ จิ้งจอกสยาม เลสเตอร์ ซิตี้ อดีตแชมป์เมื่อ 2 ซีซั่นที่แล้ว ในศึกฟุตบอลพรีเมียร์ลีก อังกฤษ คืนนี้ (เสาร์ 26 ส.ค.),ศึกฟุตบอลพรีเมียร์ลีก อังกฤษ ฤดูกาล 2017-18 คืนนี้ (เสาร์ 26 ส.ค.) มีเกมดวลแข้งรวมทั้งสิ้น 6 คู่ โดยคู่เอกเป็นเกมระหว่าง ปิศาจแดง แมนเชสเตอร์ ยูไนเต็ด จ่าฝูงที่คว้าชัยชนะรวดจาก 2 เกมแรก จะเปิดสนามโอลด์แทรฟเฟิร์ด ต้อนรับการมาเยือนของ จิ้งจอกสยาม เลสเตอร์ ซิตี้ อดีตแชมป์พรีเมียร์ลีกเมื่อ 2 ฤดูกาลที่แล้ว ซึ่งจะลงเตะเป็นคู่สุดท้าย เริ่มเวลา 23.30 น. ถ่ายทอดสดให้ชมทางทรูบีอิน สปอร์ต 1,คาดว่าเกมนี้ โจเซ มูรินโญ กุนซือแมนฯยู ยังคงจัดทัพใหญ่ลงบู๊เต็มสูบ โดยวางปอล ป็อกบา กับเนมมันยา มาติช ทำเกมแดนกลาง พร้อมทั้งมี เฮนริก มคิตาร์ยาน และมาร์คัส แรชฟอร์ด ขึ้นเกมทางริมเส้นทั้งสองฝั่ง คอยสนับสนุนโรเมลู ลูกากู กองหน้าทีมชาติเบลเยียม เจ้าของค่าตัว 75 ล้านปอนด์ ซึ่งยิงไปแล้ว 3 ประตูในเกมลีกฤดูกาลนี้ ล่าตาข่าย,ส่วนทางฝั่ง จิ้งจอกสยาม เลสเตอร์ ซิตี้ อดีตแชมป์พรีเมียร์ลีกเมื่อ 2 ฤดูกาลที่แล้ว ภายใต้การคุมทัพของกุนซือเคร็ก เชคสเปียร์ จะกลับมาใช้บริการ เจมี วาร์ดี, ริยาด มาห์เรซ และชินจิ โอกาซากิ เป็นสามประสานแดนหน้าเช่นเดิม หลังจากทั้งสามคนไม่ได้เป็นตัวจริงในเกมคาราบาวคัพรอบ 2 ที่เลสเตอร์บุกอัดเชฟฯยู 4-1 เมื่อช่วงกลางสัปดาห์ อย่างไรก็ตาม เทียบฟอร์มกันแล้ว ต้องยกให้ ผีแดง เหนือกว่า เพราะฟอร์มกำลังฮอตสุดๆ จึงน่าจะเปิดรังเอาชนะเลสเตอร์ไปได้ พร้อมยืดสถิติชนะรวดเป็นนัดที่ 3 ติดต่อกัน,ขณะที่คู่แรก เรือใบสีฟ้า แมนฯซิตี้ เต็ง 1 แชมป์พรีเมียร์ลีกซีซั่นนี้ จะลงสนามนัดที่ 3 ยกพลบุกเยือน เดอะ เชอร์รีส์ บอร์นมัธ ที่สนามวิตาลิตี สเตเดียม ซึ่งคู่นี้เริ่มเตะ 18.30 น. ถ่ายทอดสดให้ชมทางทรูบีอิน สปอร์ต 1 เกมนี้ เป๊ป กวาร์ดิโอลา กุนซือแมนฯซิตี้ เตรียมส่งกาเบรียล เชซุส ลงล่าตาข่ายคู่กับเซร์คิโอ อเกวโร โดยมีเควิน เดอ บรอยน์, ดาวิด ซิลวา และเลอรอย ซาเน ช่วยกันปั้นเกมรุก ส่วนเจ้าบ้านบอร์นมัธ ที่ลงเตะมา 2 นัดแพ้รวด จะส่งโจชัว คิง กับเบนิก อโฟเบ เป็นคู่กองหน้า ทั้งนี้เทียบฟอร์มกันแล้ว แมนฯซิตี้เหนือกว่าเยอะ น่าจะบุกมาเอาชนะเจ้าถิ่นได้ไม่ยาก,สำหรับโปรแกรมคู่อื่นๆที่เหลือ มีดังนี้ คริสตัล พาเลซ พบ สวอนซี, ฮัดเดอร์สฟิลด์ พบ เซาแธมป์ตัน, นิวคาสเซิล พบ เวสต์แฮม และวัตฟอร์ด พบ ไบรท์ตัน เริ่มเตะ 21.00 น. พร้อมกันทั้งสี่คู่
ผีแดง แมนเชสเตอร์ ยูไนเต็ด ที่ฟอร์มกำลังฮอตเก็บชัยเรียบวุธ จาก 2 เกมแรก ตั้งเป้าซิวชัยเป็นเกมที่ 3 ติดต่อกัน เมื่อจะเปิดรังโอลด์แทรฟเฟิร์ด ต้อนรับการมาเยือนของ จิ้งจอกสยาม เลสเตอร์ ซิตี้ คืนนี้
แมนเชสเตอร์ ยูไนเต็ด,เลสเตอร์ ซิตี้,พรีเมียร์ลีก